ועדת הכלכלה, כנסת 24, פרוטוקול מספר 69, 2021-10-21 09:00

מיכאל ביטון: בוקר טוב, אני שמח לפתוח את ישיבות ועדת הכלכלה במסגרת חוק ההסדרים והכנה לתקציב המדינה.

מיכאל ביטון: אנחנו אחרי שבועות אינטנסיביים של עבודת הוועדה יום ולילה, גם בדיונים כאן וגם בין הדיונים.

מיכאל ביטון: אני גאה בחבריי הכנסת והצוות המקצועי שהוועדה עמדה בכל יעדיה לחקיקה לקראת חוק ההסדרים.

מיכאל ביטון: היום נצביע על החוקים האחרונים שנידונו בוועדה, חוקים גדולים ומשמעותיים ונתחיל את הבוקר עם רפורמת הבנקאות הפתוחה, מה שנקרא חוק המידע הפיננסי, שירותי מידע פיננסי.

מיכאל ביטון: רק התחום הזה לבדו נידון בוועדה בשבע ישיבות.

מיכאל ביטון: החוק הכי ארוך, הכי גדול והכי מורכב שדנו בו וקידמנו.

מיכאל ביטון: אנחנו נעבור לישיבת הצבעה והסתייגויות.

מיכאל ביטון: האם היו הסתייגויות לחוק הזה?

איתי עצמון: לא הוגשו הסתייגויות.

מיכאל ביטון: לא הוגשו הסתייגויות, זה כן עושה לנו תחושה טובה, לא?

מיכאל ביטון: שכנאה היינו הגונים וקשובים, לא נתנו לכל אחד את כל מה שהוא ביקש אבל התהליך היה מכבד והגון כלפי כולם וכן פתרנו בעיות, וכן גילינו נכונות להקשיב וגם לפתור בעיות עתידיות במסגרת הוועדה.

מיכאל ביטון: אז אני מעביר לאיתי היועץ המשפטי שלנו להוביל את דיון ההצבעות.

מיכאל ביטון: בבקשה.

איתי עצמון: כן, אני אגיד כמה מילים על ההליך.

איתי עצמון: למעשה הוועדה השלימה את הדיון בפרק ט"ז שעניינו שירותי מידע פיננסי.

איתי עצמון: הפרק הזה עניינו למעשה בהוספת, בחקיקת חוק חדש לגמרי ולכן הוועדה תצביע על כל סעיף וסעיף.

איתי עצמון: ישנם כמה סעיפים, לדעתי כ-10 סעיפים שלגביהם אנחנו נחדד נקודות שלא היו סגורות בעת הפצת הנוסח שלשום, נוסח שכמובן הופץ ופורסם לחברי הכנסת בפורטל הוועדה ואני מציע שנציגי האוצר יתחילו, למעשה אנחנו צריכים להצביע על סעיף 84 שעניינו השם של החוק ולאחר מכן סעיף 85 שבו בעצם מפורטים כל סעיפי החוק, ואז אנחנו עוברים למעשה סעיף-סעיף.

מיכאל ביטון: מי בעד סעיף 84?

מיכאל ביטון: הצבעה סעיף 84 אושר

איתי עצמון: 85 עכשיו, זה למעשה פירוט.

מיכאל ביטון: אז מצביעים על 85 אחד-אחד?

איתי עצמון: כן, למעשה סעיף 85 קובע שאלה סעיפי חוק שירות מידע פיננסי.

מיכאל ביטון: אז הפסקאות כאילו?

איתי עצמון: זה לא פסקאות, זה ממש סעיפים.

איתי עצמון: הסעיף הראשון הוא סעיף ההגדרות, לגבי הסעיף הזה אם אינני טועה החידוד היחיד שהיה הוא לעניין הגדרת איסוף של מידע פיננסי ואני אקרא את ההגדרה.

איתי עצמון: "גישה למידע פיננסי הנמצא אצל אחר שהוא מקור מידע באמצעות מערכת ממשק למידע פיננסי וכן קבלת המידע האמור ואחזקתו בין אם קבלת ואחזקת המידע כאמור נעשות באמצעות המערכת ובין אם לאו".

עמיהוד שמלצר: נכון אדוני, רק נחדד.

עמיהוד שמלצר: איסוף המידע כולל שלושה מרכיבים.

עמיהוד שמלצר: עצם האפשרות לגשת למידע, עצם הגישה, קבלה שלו ואחזקה.

עמיהוד שמלצר: ברגע שעצם האפשרות לגשת למידע נעשית באמצעות המערכת, ברגע הזה נלכדת בחובת הרישוי ואנחנו פחות, קבלה ואחזקה זה חלק, אתה צריך גם לעשות את זה אבל אתה יכול לעשות את זה או באמצעות אותה מערכת או באמצעות אחרת.

מיכאל ביטון: תודה על ההבהרה.

מיכאל ביטון: מי בעד סעיף 85(1) פרק ההגדרות?

מיכאל ביטון: הצבעה סעיף 85(1) אושר ממשיכים לסעיף 2.

מיכאל ביטון: אפשר להצביע?

איתי עצמון: כן, כן.

מיכאל ביטון: מי בעד סעיף 2?

מיכאל ביטון: הצבעה סעיף 85(2) אושר מי בעד סעיף 3?

מיכאל ביטון: הצבעה סעיף 85(3) אושר מי בעד סעיף 4?

מיכאל ביטון: הצבעה סעיף 85(4) אושר מי בעד סעיף 5?

מיכאל ביטון: הצבעה סעיף 85(5) אושר מי בעד סעיף 6?

מיכאל ביטון: הצבעה סעיף 85(6) אושר

איתי עצמון: לסעיף 7 יש לנו הערה.

איתי עצמון: סעיף 7 עניינו ביטול או התלייה של רישיון.

איתי עצמון: כאן אנחנו מוסיפים סעיף שנוגע לפרסום החלטות עם ביטול והתלייה של רישיונות שלפי ההוראה הזו שהיא גם דוברה והוסכמה כאן בוועדה, היא פשוט הושמטה מהנוסח, הרשות לניירות ערך תפרסם את החלטותיה לעניין ביטול והתלייה של רישיון ולעניין ההתליה היא תציין גם את תקופת ההתליה.

מיכאל ביטון: מי בעד סעיף 7 עם השינויים וההבהרות?

מיכאל ביטון: הצבעה סעיף 85(7) אושר מי בעד סעיף 8?

מיכאל ביטון: הצבעה סעיף 85(8) אושר מי בעד סעיף 9?

מיכאל ביטון: הצבעה סעיף 85(9) אושר מי בעד סעיף 10?

מיכאל ביטון: הצבעה סעיף 85(10) אושר מי בעד סעיף 11?

מיכאל ביטון: הצבעה סעיף 85(11) אושר מי בעד סעיף 12?

מיכאל ביטון: הצבעה סעיף 85(12) אושר מי בעד סעיף 13?

מיכאל ביטון: הצבעה סעיף 85(13) אושר מי בעד סעיף 14?

מיכאל ביטון: הצבעה סעיף 85(14) אושר מי בעד סעיף 15?

מיכאל ביטון: הצבעה סעיף 85(15) אושר

איתי עצמון: לגבי סעיף 16 יש גם כן חידוד קטן.

איתי עצמון: הסעיף הזה עניינו ביטול או התלייה של אישור, אישור זה בעצם התחליף לרישיון שניתן לגורמים מסוימים שקבועים בחוק לעסוק בשירות מידע פיננסי.

איתי עצמון: כאן בסעיף קטן (א)(4) אנחנו מחדדים שלמעשה מאסדר רשאי לבטל אישור או להתלותו ואחת העילות היא: "המאסדר התלה את הרישיון שנתן לפי דין אחר לבעל האישור לשם עיסוקו בתחום הפיננסי ולעניין גוף שנקבע לפי סעיף 2(ג) ושאינו בעל רישיון, פעילותו הפיננסית לפי הדין כאמור באותו סעיף", אנחנו כאן מציעים במקום "הושהתה" – "הוגבלה".

איתי עצמון: זה החידוד היחיד.

מיכאל ביטון: תודה.

מיכאל ביטון: מי בעד סעיף 16?

מיכאל ביטון: הצבעה סעיף 85(16) אושר מי בעד סעיף 17?

מיכאל ביטון: הצבעה סעיף 85(17) אושר מי בעד סעיף 18?

מיכאל ביטון: הצבעה סעיף 85(18) אושר מי בעד סעיף 19?

מיכאל ביטון: הצבעה סעיף 85(19) אושר מי בעד סעיף 20?

מיכאל ביטון: הצבעה סעיף 85(20) אושר מי בעד סעיף 21?

מיכאל ביטון: הצבעה סעיף 85(21) אושר מי בעד סעיף 22?

מיכאל ביטון: הצבעה סעיף 85(22) אושר מי בעד סעיף 23?

מיכאל ביטון: הצבעה סעיף 85(23) אושר מי בעד סעיף 24?

מיכאל ביטון: הצבעה סעיף 85(24) אושר מי בעד סעיף 25?

מיכאל ביטון: הצבעה סעיף 85(25) אושר מי בעד סעיף 26?

מיכאל ביטון: הצבעה סעיף 85(26) אושר מי בעד סעיף 27?

מיכאל ביטון: הצבעה סעיף 85(27) אושר

איתי עצמון: 28 יש לנו גם כן תיקון לעניין סעיף קטן (ד).

איתי עצמון: עמיהוד אתה רוצה להציג?

עמיהוד שמלצר: כן.

עמיהוד שמלצר: סעיף 28(ד) בסופו אנחנו רוצים להוסיף את ההוראה הבאה: "ואם קיבל נותן השירות הודעה ממקור מידע על ביטול הרשאת הגישה כאמור, על ידי בא החשבון בחשבון משותף ביחד ולחוד, שאינו הלקוח של נותן השירות בסמוך למועד מתן הרשאת הגישה למקור המידע בהתאם להוראות סעיף 44(ג), ימחק את כל המידע שקיבל ממקור המידע על אודות החשבון המשותף".

עמיהוד שמלצר: אני מזכיר שבוועדה שינינו קצת את המנגנון לעניין חשבונות משותפים, כאשר אמרנו שכשמדובר בחשבון משותף שהוא ביחד ולחוד, זה הולך לפי ההרשאות.

עמיהוד שמלצר: כמו שההרשאה לעניין לפעולות, כל אחד מהם יכול לעשות את זה, ככה גם לעניין מתן גישה לנותן שירות.

עמיהוד שמלצר: לצד זאת, על מנת לאזן את זה אמרנו בוועדה שתהיה חובת יידוע, זאת אומרת בכל פעם שנותנים גישה לנותן שירות אז תהיה חובת יידוע לכל הבעלים בחשבון.

עמיהוד שמלצר: וכדי לאפשר לאותו בעלים בחשבון כן לשלוט, גם לבעלים הנוסף לשלוט בהעברת המידע, אמרנו שיש לו יכולת לבקש לבטל את העברת הגישה.

עמיהוד שמלצר: וכאן אנחנו אומרים שאם מדובר בביטול העברת הגישה בסמוך למועד ההרשאה, זה למעשה הוא אומר 'אני לא רוצה שתהיה גישה ואני גם רוצה שתמחק את המידע' וזה מה שההוראה הזאת אומרת.

מיכאל ביטון: תודה.

מיכאל ביטון: מי בעד סעיף 28?

מיכאל ביטון: הצבעה סעיף 85(28) אושר סעיף 29 יש הערות?

איתי עצמון: כן.

איתי עצמון: ההערה שלנו, התיקון לעניין ההסמכה שקבועה בסעיף קטן (ו) פסקה (2): "השר בהסכמת שר המשפטים ובהתייעצות עם מאסדר נותן השירות ובאישור ועדת הכלכלה של הכנסת רשאי לקבוע".

איתי עצמון: וכאן פסקת משנה (ג) שמתחילה ב"סוגים של יחידים שעוסקים בייעוץ פיננסי ללקוחות, לרבות ייעוץ משכנתאות".

איתי עצמון: והסעיף הזה סעיף ההסמכה שנוסף בעקבות ההערות שנדונו כאן או בקשת יועצי המשכנתאות.

איתי עצמון: אנחנו מציעים לחדד ש"השר ייקבע תנאים שבהתקיימם נותן שירות יהיה רשאי לתת ליחיד שעוסק בייעוץ פיננסי ללקוחות, לרבות ייעוץ משכנתאות, ייעוץ בדבר הלוואות לדיור, יוכל לתת לו גישה מוגבלת למידע של לקוחות על גבי מערכות נותן השירות לצורך מתן הייעוץ הפיננסי כאמור, ובכלל זה תנאים לפעילות כאמור לשם אבטחת שמירת עניינם של הלקוחות ובלבד שלא יקבע תנאים אלה, אלא לגבי יחיד שמספר לקוחותיו מצומצם כפי שיקבע".

איתי עצמון: כאמור כל התקנות האלה יובאו לכאן לאישור ועדת הכלכלה.

מיכאל ביטון: תודה.

מיכאל ביטון: מי בעד סעיף 29?

מיכאל ביטון: הצבעה סעיף 85(29) אושר סעיף 30, הבהרות?

איתי עצמון: כן.

מיכאל ביטון: חשוב מאוד סעיף 29, אני שמח שגם משרד המשפטים וגם האוצר מצאו את הדרך לעגן ולהגדיר את מעמדם של יועצי המשכנתאות.

שלמה קרעי: שמעתי שאתה רץ על הסתייגות כמו באטרף.

מיכאל ביטון: אין הסתייגויות.

שלמה קרעי: אז יש לי הסתייגות.

מיכאל ביטון: אין.

מיכאל ביטון: לא הגשת מראש ואמרו לי שאתה יודע את הכללים.

שלמה קרעי: נכון, אנחנו לפעמים מגישים תוך כדי.

מיכאל ביטון: אני לא יודע, פה זה עולם אחר.

מיכאל ביטון: פה זה עולם הכלכלה, זה לא כספים.

מיכאל ביטון: אבל אני אמרתי שאני אאפשר הסתייגות אחת בלבד על נושא מהותי בלבד.

מיכאל ביטון: אז תגיד את ההסתייגות שלך.

שלמה קרעי: מעולה, תודה אדוני יושב הראש.

שלמה קרעי: מבחינתי שהיא לא תהיה הסתייגות, אני חושב שהיא צריכה להיכנס לנוסח.

מיכאל ביטון: תביא לנו הפתעה, אולי נרוויח אותה.

מיכאל ביטון: אבל זה יהיה רק עד סעיף 30 ומעלה כי 30 סעיפים לא היית.

מיכאל ביטון: זה רק התחיל.

שלמה קרעי: תודה אדוני יושב הראש.

שלמה קרעי: באמת, חוץ מהעניין של ועדת הפיקוח שביקשתי, שאמרנו שנעשה את זה בנפרד, נדון בזה בנפרד, אני חושב שזה מאוד חשוב.

שלמה קרעי: הליבה של הרפורמה הזו זה זרימת המידע וכרגע ברפורמה יש מגבלה על זרימת המידע שזה ארבע בקשות ביום.

מיכאל ביטון: ביום, ארבע פניות.

שלמה קרעי: ארבע פניות.

שלמה קרעי: כשאני חושב שצריך, אנחנו לא יודעים, אני לא מספיק מבין עד כמה הצורך שלהם בארבע או ב-10 פניות ביום.

שלמה קרעי: אני קיבלתי פניות שהם צריכים לפחות 10 בקשות ביום.

שלמה קרעי: אבל אני חושב שאנחנו כן צריכים לתת מגבלה על הסכום החודשי שלקוח ישלם בשביל מידע.

מיכאל ביטון: לא, על הארבע זה בחינם.

שלמה קרעי: לא על הארבע.

שלמה קרעי: מגבלה על הסכום החודשי שלקוח ישלם.

שלמה קרעי: שלא פתאום יגידו כל בקשה מעבר לארבע היא 10 ₪.

מיכאל ביטון: אבל רכז, קרעי, את כל הסוגיות.

מרב תורג'מן: החוק לא מתייחס אבל למחיר שלקוח משלם.

מיכאל ביטון: לא, הוא רוצה מגבלה.

שלמה קרעי: אבל הלקוח בסוף משלם.

שלמה קרעי: הלקוח מיוצג על ידי נותן השירות.

מרב תורג'מן: אין התייחסות בחוק לסכום שלקוח משלם.

מיכאל ביטון: מרב, הוא מדבר על הגבלת היקף הגבייה בגין אותם שירותים.

מיכאל ביטון: אין מחיר גג.

שלמה קרעי: אז אני חושב שצריך להיות 10 ₪ בחודש.

עמיהוד שמלצר: זה לא גבייה מהלקוח, מהלקוח אסור לגבות כסף בעבור זה.

מיכאל ביטון: זה מנותן השירות.

שלמה קרעי: אבל נותן האשראי בסופו של דבר הוא לא נדבן שייקח ויספוג את הכול על עצמו.

שלמה קרעי: ברור שהוא ישית את העלויות.

מיכאל ביטון: אבל הוא לא גובה על המידע, על השירות שהוא נותן לו, על ההצעה.

מרב תורג'מן: גם לא על הלקוח, על נותן השירות.

מיכאל ביטון: לא, הלקוח ישלם על הצעות כלכליות שהוא קיבל.

שלמה קרעי: אבל הלקוח ישלם.

שלמה קרעי: אנחנו לא חיים בעולם אוטופי, אף אחד פה לא ייתן שירות התנדבותי.

שלמה קרעי: אם נותן האשראי יצטרך לשלם על המידע שהוא צורך בשביל אותו לקוח, הלקוח ישלם את זה בסוף בריבית.

מיכאל ביטון: שלמה, ההערה שלך נידונה בפירוט רב.

מיכאל ביטון: שמעתי את הבקשה ל-10 ₪ וקבענו שבתוך שנה אנחנו נדון בזה מחדש, גם האם זה עובד, האם המערכות הטכנולוגיות מסוגלות לקבל את כל הפניות.

מיכאל ביטון: היו הסתייגויות להיקף הזה, יש כאלה שטענו שזה מספיק.

מיכאל ביטון: אגב, אם אדם מקוון אונליין אז הוא לא מוגבל בפניות, אם יש לו חיבור אונליין למערכת, זה רק למי שנכנס אליה בצורה לא סדורה.

מיכאל ביטון: ולכן אני לא מקבל את ההסתייגות.

שלמה קרעי: אז אני מבקש.

מיכאל ביטון: אבל בטח אתה רוצה שהיא תגיע למליאה כמובן.

שלמה קרעי: כן.

שלמה קרעי: אני לא יודע, שתהיה מגבלה חודשית שלכל היותר 10 ₪ בעבור הלקוח.

מיכאל ביטון: תעביר את זה בכתב.

שלמה קרעי: לא, הינה איתי כותב את זה.

מיכאל ביטון: בעל פה?

מיכאל ביטון: תורה שבעל פה?

מיכאל ביטון: בסדר, זה תלמודיסט, הוא תורה שבעל פה.

שלמה קרעי: רוצה להצביע עליה?

מיכאל ביטון: מי בעד ההסתייגות?

מיכאל ביטון: הצבעה ההסתייגות לא אושרה

שלמה קרעי: תודה אדוני יושב הראש.

שלמה קרעי: אני ברשותך חוזר לכספים, גיל פרישה לנשים זה גם חשוב.

מיכאל ביטון: טפל לנו בכספים, אני סומך עליך.

מיכאל ביטון: בבקשה.

איתי עצמון: לפני סעיף 30, הזכירו לי כאן נציגי האוצר, יש סעיף שפשוט לא מוספר, כדי לא לשנות את המספור של כל החוק.

עמיהוד שמלצר: הקראנו אותו, אני אקריא אותו עוד פעם.

איתי עצמון: הקראנו אותו אבל צריך להצביע עליו.

איתי עצמון: עניינו "העברת מידע ללקוח".

מיכאל ביטון: למה אתם לא קוראים לו 29(ב) או 30(א)?

מרב תורג'מן: כן, 92(א).

מיכאל ביטון: מה הבעיה?

עמיהוד שמלצר: אין בעיה.

עמיהוד שמלצר: אני מקווה שבחוק זה לא יהיה 29(ב).

עמיהוד שמלצר: עכשיו זה 29(ב) - "העברת מידע ללקוח" "נותן שירות אשר נותן שירות ריכוז מידע פיננסי ללקוח, כאמור בסעיף 25(א)(1), יאפשר ללקוח לקבל לידיו את המידע שריכז עבורו באופן מאובטח.

עמיהוד שמלצר: מאסדר נותן השירות רשאי לקבוע הוראות לעניין זה".

מיכאל ביטון: תודה רבה.

מיכאל ביטון: מי בעד סעיף 29(א)?

מיכאל ביטון: הצבעה סעיף 85(29)(א) אושר

איתי עצמון: סעיף 30 עניינו "אירוע אבטחה חמור".

איתי עצמון: בסעיף קטן (ב) אנחנו עסקנו כאן בוועדה בזכות של הלקוח לקבל עדכון או דיווח על אירוע אבטחה חמור ויש כאן עוד איזשהו חידוד שביקשו נציגי הממשלה לעניין הנסיבות שבהן רשם מעבירי מידע רשאי לעכב או למנוע את העברת המידע ללקוח.

איתי עצמון: אני אקרא את כל סעיף קטן (ב) עם התוספת.

איתי עצמון: "הרשם יורה לנותן השירות, לאחר שנועץ בראש מערך הסייבר הלאומי ובמאסדר נותן השירות, להודיע על אירוע אבטחה כאמור בסעיף קטן (א) גם ללקוח כשיש חשש לפגישה ממשית בפרטיותו בעת האירוע, או למקורות מידע נוספים הנותנים לנותן השירות גישה למידע פיננסי, אולם הרשם רשאי לעכב או למנוע הוראה כאמור בשל נסיבות הנוגעות להתמודדות עם אירוע האבטחה".

איתי עצמון: וכאן התווספה עוד עילה – "או משיקולים מיוחדים שנוגעים לפגישה ממשית בלקוחות נותן השירות".

איתי עצמון: הסיפא נשארת כפי שהייתה.

מיכאל ביטון: מי בעד סעיף 30?

מיכאל ביטון: הצבעה סעיף 85(30) אושר מי בעד סעיף 31?

מיכאל ביטון: הצבעה סעיף 85(31) אושר מי בעד סעיף 32?

מיכאל ביטון: הצבעה סעיף 85(32) אושר מי בעד סעיף 33?

מיכאל ביטון: הצבעה סעיף 85(33) אושר מי בעד סעיף 34?

מיכאל ביטון: הצבעה סעיף 85(34) אושר מי בעד סעיף 35?

מיכאל ביטון: הצבעה סעיף 85(35) אושר מי בעד סעיף 36?

מיכאל ביטון: הצבעה סעיף 85(34) אושר מי בעד סעיף 37?

מיכאל ביטון: הצבעה סעיף 85(37) אושר מי בעד סעיף 38?

מיכאל ביטון: הצבעה סעיף 85(38) אושר מי בעד סעיף 39?

מיכאל ביטון: הצבעה סעיף 85(39) אושר מי בעד סעיף 40?

מיכאל ביטון: הצבעה סעיף 85(40) אושר מי בעד סעיף 41?

מיכאל ביטון: הצבעה סעיף 85(41) אושר

איתי עצמון: לגבי סעיף 42 "חשבון משותף" אתם רוצים להציג את הסעיף?

עמיהוד שמלצר: נקריא אותו פשוט.

איתי עצמון: הסעיף הזה כמובן עבר שינוי בדיון האחרון ואני מציע שאכן נציגי האוצר יקריאו את הנוסח המתוקן.

עמיהוד שמלצר: "חשבון משותף" סעיף 42(א): "מקור מידע לא יאפשר לנותן שירות גישה למידע פיננסי הנוגע לחשבון משותף, אלא אם כן הרשאת הגישה ניתנה בידי כל בעלי החשבון.

עמיהוד שמלצר: על אף האמור, בחשבון משותף ביחד ולחוד הרשאת גישה שייתן כל אחד מבעלי החשבון תיחשב כהרשאת גישה שניתנה בידי כולם".

עמיהוד שמלצר: בסעיף זה "חשבון משותף ביחד ולחוד – חשבון משותף אשר על פי הסכם ההתקשרות עם מקור המידע כל אחד מבעלי החשבון רשאי לתת הוראות בחשבון ללא צורך בהסכמת בעל החשבון האחר".

עמיהוד שמלצר: הסעיף הקטן הבא יהיה: "נתן אחד מבעלי החשבון בחשבון משותף ביחד ולחוד הרשאת גישה כאמור בסעיף קטן (א) יודיע מקור המידע לכל בעלי החשבון המשותף בהקדם האפשרי על הרשאת הגישה כאמור ועל זכותם לבטל את אותה הרשאה בהתאם לסעיף 44".

עמיהוד שמלצר: הסעיף הקטן הבא יהיה: "מקור המידע יאפשר לבעלי חשבון משותף לתת הרשאת גישה בידי כל בעלי החשבון כאמור בסעיף קטן (א) באופן פשוט ונוח".

עמיהוד שמלצר: סעיף נוסף, סעיף קטן שלאחר מכן: "מקור המידע יודיע לבעלי חשבון משותף ביחד ולחוד בעת חתימת הסכם ההתקשרות עמם על כך שהרשאת גישה לפי חוק, שייתן כל אחד מבעלי החשבון, תחשב כהרשאת גישה שניתנה בידי כולם".

מיכאל ביטון: תודה.

מיכאל ביטון: מי בעד סעיף 42?

מיכאל ביטון: הצבעה סעיף 85(42) אושר מי בעד סעיף 43?

מיכאל ביטון: הצבעה סעיף 85(43) אושר מי בעד סעיף 44?

מיכאל ביטון: הצבעה סעיף 85(44) אושר

איתי עצמון: 45 שעניינו "הגבלות על גביית תמורה בידי מקור מיד" יש כאן איזושהי תוספת שביקשו נציגי הממשלה.

עמיהוד שמלצר: נכון, אנחנו מבקשים להוסיף את הממונה על התחרות לצורך ההתייעצות.

איתי עצמון: תגיד רק מה הנושא של הסעיף ובאיזה סעיף קטן אתם מבקשים להוסיף.

עמיהוד שמלצר: אנחנו מדברים על סעיף קטן (ג).

עמיהוד שמלצר: הסיפא של סעיף קטן (ב) אומרת ש"מקור מידע לא יגבה תמורה שונה מנותני שירות שונים בעד גישה למידע שניתנת בתנאים דומים".

עמיהוד שמלצר: כאילו, המחיר שיהיה מחיר זהה בתנאים דומים, כאשר במהלך הדיון עלתה בקשה לאפשר גמישות ואנחנו רוצים לאפשר את זה.

עמיהוד שמלצר: אנחנו מאפשרים לשר האוצר לעשות שינויים ואני אקריא את הסעיף, כאשר השינוי שאנחנו מבקשים מהדיון הקודם זה להכניס למסגרת ההתייעצות גם את הממונה על התחרות שיכניס את השיקולים האלה לכלל השיקולים במתן התקנות האלה.

עמיהוד שמלצר: אני אקריא את הסעיף: "שר האוצר בהתייעצות עם מאסדר נותן השירות, מאסדר מקור המידע והממונה על התחרות כהגדרתו בחוק התחרות הכלכלית התשמ"ח 1988, בסעיף זה "הממונה על התחרות" ובאישור ועדת הכלכלה של הכנסת, רשאי לקבוע נסיבות שבהן מקור מידע יוכל לגבות תמורה שונה מנותני שירות שונים בעד גישה למידע פיננסי הניתנת בתנאים דומים.

עמיהוד שמלצר: ובעניין מקור מידע המפוקח על ידי בנק ישראל, השר בהסכמת הנגיד ולאחר התייעצות עם מאסדר נותן השירות והממונה על התחרות ובאישור ועדת הכלכלה של הכנסת, רשאי לקבוע כאמור".

מיכאל ביטון: תודה רבה.

מיכאל ביטון: מי בעד סעיף 45?

מיכאל ביטון: הצבעה סעיף 85(45) אושר מי בעד סעיף 46?

מיכאל ביטון: הצבעה סעיף 85(46) אושר מי בעד סעיף 47?

מיכאל ביטון: הצבעה סעיף 85(47) אושר מי בעד סעיף 48?

מיכאל ביטון: הצבעה סעיף 85(48) אושר מי בעד סעיף 49?

מיכאל ביטון: הצבעה סעיף 85(49) אושר מי בעד סעיף 50?

מיכאל ביטון: הצבעה סעיף 85(50) אושר מי בעד סעיף 51?

מיכאל ביטון: הצבעה סעיף 85(51) אושר מי בעד סעיף 52?

מיכאל ביטון: הצבעה סעיף 85(52) אושר מי בעד סעיף 53?

מיכאל ביטון: הצבעה סעיף 85(53) אושר מי בעד סעיף 54?

מיכאל ביטון: הצבעה סעיף 85(54) אושר מי בעד סעיף 55?

מיכאל ביטון: הצבעה סעיף 85(55) אושר מי בעד סעיף 56?

מיכאל ביטון: הצבעה סעיף 85(56) אושר מי בעד סעיף 57?

מיכאל ביטון: הצבעה סעיף 85(57) אושר מי בעד סעיף 58?

מיכאל ביטון: הצבעה סעיף 85(58) אושר מי בעד סעיף 59?

מיכאל ביטון: הצבעה סעיף 85(59) אושר מי בעד סעיף 60?

מיכאל ביטון: הצבעה סעיף 85(60) אושר מי בעד סעיף 61?

מיכאל ביטון: הצבעה סעיף 85(61) אושר מי בעד סעיף 62?

מיכאל ביטון: הצבעה סעיף 85(62) אושר מי בעד סעיף 63?

מיכאל ביטון: הצבעה סעיף 85(63) אושר

יובל טלר חסון: רגע יש לי רק לחדד לגבי סעיף 24 איזושהי הבהרה שעלתה לגבי הסייג בתכולת הוראות החוק, בסעיף (ב) אנחנו כותבים שהוראות החוק לא יחולו לגבי מיידעים מסוימים.

יובל טלר חסון: עלתה פרשנות שאולי סוגי מידע שמועברים בחוקים אחרים, החוק בכלל לא יחול עליהם ונכלל פה חוק הניידות וחוק מעבר נתוני אשראי וחוק המסלקה.

יובל טלר חסון: זה כמובן פרשנות שהדעת לא סובלת כי זה בגדול אומר שאין תכולה בחוק, כי מידע כזה זה כל המידע הבנקאי וכל המידע לאשראי.

גיל סלומון: לא, הוא עושה פה משהו שהוא לא הוגן.

מיכאל ביטון: אדוני אני אוציא אותך, אבל יכול להיות שאני אתן לך לדבר אם תרים את היד.

מיכאל ביטון: אז תתאפק ואם תרצה להגיד משהו תרים את היד ואני אתן לך.

יובל טלר חסון: זה פשוט כל המידע הבנקאי, כל המידע על אשראי, כל המידע על אשראי שמועבר במסלקה וכמובן שלא זאת הייתה הכוונה.

יובל טלר חסון: הסברנו את זה גם במפורש בדיון הקודם, זה עלה, פשוט עלו טענות לגבי זה שזה לא חודד בצורה מספיק בהירה.

עמיהוד שמלצר: אז אנחנו מחדדים.

עמיהוד שמלצר: מידע שמועבר במסגרת חוק הניידות, למשל לדוגמה, במהלך הניידות מועברים מיידעים בין בנקים, כאשר המידע הזה אם אתה יכול היית להבין, זה עלול להילכד בתוך הגדרת שירות מידע פיננסי.

עמיהוד שמלצר: אנחנו מבהירים שכאשר המידע הזה מועבר לפי החוק הזה, לפי ניידות לדוגמה, אז לא חל החוק ולא צריך רישיון נוסף שנותן שיפוט.

מיכאל ביטון: אוקיי, הגיוני.

חן פליישר: אם אפשר להוסיף לחידוד רק.

חן פליישר: הדגש בסעיף הזה הוא לא על סוג המידע, כי המיידעים בסוף בעולם הזה - -

מיכאל ביטון: אנחנו לא רוצים לפגוע בחוק הניידות בגלל החוק החדש הזה.

חן פליישר: אלא על מנגנון ההעברה, הדגש הוא על החרגה של מנגנון העברה שחוקים אחרים מסדירים אותם, זה הרעיון.

מיכאל ביטון: שהוא בתוקף.

מיכאל ביטון: חכה רגע, ראיתי את היד שלך, חכה שנייה.

מיכאל ביטון: הביטוח, רצית להגיד משהו?

גיל סלומון: אדוני, יש פה שאלה פרשנית רחבה, אנחנו דנו על זה עם האוצר.

גיל סלומון: אני חושב שמה שקורה פה עכשיו הוא דבר לא הוגן.

גיל סלומון: זה נושא רחב, זה נושא פרשני רחב ואנחנו עשינו דיון על זה אתמול, לא הגענו להסכמות.

גיל סלומון: זה מורכב.

מיכאל ביטון: מה רצית שיהיה?

גיל סלומון: לא, יש שאלה לגבי מידע שנמצא בתוך המסלקה הפיננסית.

גיל סלומון: זה נושא רחב, נושא פרשני, אנחנו ביקשנו לדבר, אנחנו ביקשנו שהדבר הזה יאמר לפרוטוקול דברים אחרים.

מיכאל ביטון: מה המלצתך?

גיל סלומון: אנחנו מבקשים שכל הנושאים שקשורים לנושאים של החברות שכפי שמוצג בחוק יסגרו בפרוטוקול עם המאסדר.

גיל סלומון: אנחנו דיברנו על זה לפני הדיון ולגבי השאלה הפרשנית - -

מיכאל ביטון: רגע, לא יהיה פה פינג פונג, אני רוצה לשמוע אותו עד הסוף ואחרי זה אתם תתייחסו בסוף.

מיכאל ביטון: כן.

גיל סלומון: יש שאלה פרשנית לגבי המידע שנמצא במסלקה הפנסיונית שהיא מוחרגת מהחוק.

מיכאל ביטון: אני הבנתי, מה המלצתך?

גיל סלומון: אז אנחנו דיברנו על זה אתמול, סיכמנו את הדברים וסוכם שזה לא, שהדברים יישארו כפי שהם בלי חידודים לגבי הסעיף הזה.

מיכאל ביטון: בלי חידודים.

גיל סלומון: בלי, וזה לא הוגן מה שקורה כאן.

גיל סלומון: עכשיו, לגבי נושא אחר.

מיכאל ביטון: למה לא הוגן?

מיכאל ביטון: אם אנחנו רוצים לשמור על חוק הניידות.

גיל סלומון: לא, זה לא קשור.

גיל סלומון: יודע יובל על מה אני מדבר.

מיכאל ביטון: אבל למה אתם לא מדברים?

מיכאל ביטון: מה זאת שפת קוד?

מיכאל ביטון: אם מדברים, מדברים על הכול.

מיכאל ביטון: אם לא, אז לא.

יובל טלר חסון: אדוני יושב הראש אני אשמח להתייחס.

יובל טלר חסון: לא היה שום סיכום, היה סיכום אחד לגבי תאגידים גדולים, לגבי הלוואות של תאגידים גדולים שאיגוד חברות הביטוח ביקשו להתייחס אליהם, אנחנו נתייחס אליהם.

מיכאל ביטון: אתה תתייחס לבקשה הזאת.

יובל טלר חסון: נתייחס לבקשה בנפרד.

מיכאל ביטון: ובסעיף הזה אתה לא רואה צורך להוסיף שום דבר?

יובל טלר חסון: וזה גם חד משמעית זה מה שהיה הסיכום, הייתה הבהרה ברורה.

יובל טלר חסון: אני גם אעביר שוב, אדוני יושב הראש - -

מיכאל ביטון: בסדר, בסעיף הרלוונטי תתייחס.

מיכאל ביטון: שי, שי בבקשה.

שי אבו: אני רק רוצה להעיר הארה ב-א' שהיום בחוק מאגר נתוני אשראי כאשר כל אזרח פונה ומבקש, פונה לבנק או לכל גוף אחר, זה מופיע לו ואז יוצא מצב שהיום אם הוא מבקש מכמה גופים, הדירוג שלו נפגע.

שי אבו: זאת מציאות קיימת, שהיום ככל שאדם מבקש יותר על פניו הדירוג שלו נפגע.

שי אבו: האם בעצם הבקשה שכזאת, האם גם הדבר הזה יבוא לידי ביטוי?

יובל טלר חסון: שי העלאת את השאלה הזאת בזמן הדיונים, אנחנו מדברים פה על אירוע שונה.

שי אבו: אני שאלתי, רק הבהרה.

מיכאל ביטון: זה לא עניין החוק הזה.

שי אבו: לא, אני שואל שלא תהיה פה איזושהי - -

מיכאל ביטון: כן אבל זה לא מעניין החוק הזה, דירוג האנשים לא מופיע בחוק הזה.

מיכאל ביטון: יש לך עוד משהו להגיד איתי?

איתי עצמון: לא, מה שאני מבקש לבדוק, האם צריך יהיה לחדד את הנוסח בהתאם לכוונה שאתם הבעתם כאן.

יובל טלר חסון: אפשר לחדד את הנוסח, להבנתנו זה מובהר בנוסח.

חן פליישר: לדעתי כן כדאי להבהיר כי זאת הייתה הכוונה.

מיכאל ביטון: יש לכם הצעה?

חן פליישר: אנחנו מציעים להתייחס להחרגה - -

מיכאל ביטון: אתם יכולים לנסח את הנוסח עכשיו מיידית?

מיכאל ביטון: או שנשים את זה בסוף ותביאו לנו נוסח לסעיף הזה?

איתי עצמון: אתם רוצים עוד לבדוק?

איתי עצמון: או שאתם רוצים לחדד עכשיו?

חן פליישר: רגע נתייעץ עם עמיהוד שנייה.

מיכאל ביטון: אנחנו עוזבים את סעיף 64, נצביע עליו בסוף.

מיכאל ביטון: שקט ודממה, לשבת.

מיכאל ביטון: סעיף 64 ינוסח ויוצבע בסוף.

מיכאל ביטון: מי בעד סעיף 65?

מיכאל ביטון: הצבעה סעיף 85(65) אושר

איתי עצמון: רגע, לגבי סעיף 66(א).

מיכאל ביטון: אתה לא זריז איתי, בבקשה, (א).

איתי עצמון: סעיף 66(א) אפשר להצביע עליו, אנחנו פשוט העברנו אליו את ההסמכות שהיו קבועות בהגדרות.

איתי עצמון: זאת אומרת, שההסמכות להרחיב עניינים שונים בחוק, תכולת החוק וכולי יהיו קבועים בסעיף אופרטיבי ויהיה ברור מה באישור ועדה ומה לא.

מיכאל ביטון: ועשינו את זה, יפה.

מיכאל ביטון: וזה סמכויות הוועדה בעצם והדיווחים וכולי.

איתי עצמון: האישורים.

מיכאל ביטון: האישורים ויש סעיף דיווחים.

מרב תורג'מן: נכון, אנחנו נגיע אליו.

מיכאל ביטון: אוקיי.

מיכאל ביטון: מי בעד סעיף 66 ו- 66(א) רבא?

מיכאל ביטון: הצבעה סעיפים 85(66) ו-85(66)(א) רבא אושרו מי בעד סעיף 67?

מיכאל ביטון: הצבעה סעיף 85(67) אושר

איתי עצמון: לגבי סעיף 68 גם כאן יש לנו חידודים.

מיכאל ביטון: זה קצת כמו שנות המדינה.

מיכאל ביטון: קצת חורג משנות המדינה החוק הזה.

מיכאל ביטון: כן, 68?

איתי עצמון: כן, סעיף 68 אני מזכיר, עניינו "תיאום בין הרגולטורים ושמירה על אחידות".

איתי עצמון: ואנחנו בוועדה עמדנו על כך שתהיה סמכות רחבה יותר לשר האוצר אם מצא כי נכון לעשות כן לשם שמירה על האחידות בהוראות שחלות על כלל הגופים הרגולטורים לעניין החוק הזה, להתקין תקנות גם בנושאים שבהם יש למאסדרים השונים סמכות לפי החוק.

איתי עצמון: אני אקרא את הנוסח של סעיף קטן (ב): "השר רשאי, אם מצא כי נכון לעשות כן לשם שמירה על אחידות בהוראות" וכאן יש תוספת – "לפי חוק זה שחלות על גופים שונים המפוקחים על ידי מאסרים שונים או חלות על גוף אחד והוא מפוקח על ידי יותר ממאסדר אחד, או אם מצא כי נכון לעשות כן לשם שמירה על עניינם של לקוחות", וכאן אני מוסיף – "או אם לא נקבעו הוראות מאסדר".

איתי עצמון: כלומר, אם השר רואה שפשוט מכל מיני סיבות הרגולטור לא קבע הוראות מאסדר, אז הוא יהיה רשאי להתקין תקנות בעניינם שבהם ניתנה סמכות למאסדר לקבוע הוראות מאסדר לפי חוק זה, ואנחנו מוחקים בעצם רשימה של הסעיפים שהגבילה את הסמכות של השר".

איתי עצמון: ובסיפא, יש כאן עוד חידוד לעניין ההליך של התקנת התקנות האלה: "תקנות לפי סעיף קטן זה יעודכנו בהתייעצות עם מאסדר נותן השירות או מאסדר מקור המידע לפי העניין ולעניין תקנות לפי סעיף 24(2) גם בהתייעצות עם שר המשפטים", וכאן אני מוסיף – "התקנות לפי סעיפים 29(ז), 34(ב)" שהם כתובים לכם כאן, אני מוסיף גם – "27(ג)(1), 29(ג)(3) ו-47(א)(1) ו-(2).

איתי עצמון: התקנות לפי הסעיפים האלה יהיו גם בהסכמת שר המשפטים.

איתי עצמון: קבע השר תקנות בעניינים כאמור, רשאי המאסדר לתת הוראות באותם עניינים בכפוף לתקנות שקבע השר".

מיכאל ביטון: מי בעד סעיף 68?

מיכאל ביטון: הצבעה סעיף 85(68) אושר מי בעד סעיף 69?

מיכאל ביטון: הצבעה סעיף 85(69) אושר מי בעד סעיף 70?

מיכאל ביטון: הצבעה סעיף 85(70) אושר מי בעד סעיף 71?

מיכאל ביטון: הצבעה סעיף 85(71) אושר מי בעד סעיף 71(א) רבא?

מיכאל ביטון: הצבעה סעיף 85(71)(א) רבא אושר מי בעד סעיף 71(ב) רבא?

מיכאל ביטון: הצבעה סעיף 85(71)(ב) רבא אושר מי בעד סעיף 71(ג) רבא?

מיכאל ביטון: הצבעה סעיף 85(71)(ג) רבא אושר מי בעד סעיף 72?

מיכאל ביטון: הצבעה סעיף 85(72) אושר

איתי עצמון: לגבי סעיף 73 אנחנו מבקשים מנציגי האוצר כן להקריא את הסעיף הזה, עניינו בעצם ב"הוראות מעבר לעניין חשבון משותף ביחד ולחוד".

איתי עצמון: מאחר שבסעיף 42 לגבי החשבונות המשותפים הוועדה קיבלה שינויים, היה צריך להתאם גם את הוראות המעבר.

מיכאל ביטון: בבקשה.

עמיהוד שמלצר: 73(א) "בסעיף זה חשבון משותף ביחד לחוד, חשבון משותף שהסכם ההתקשרות לגביו נחרט לפני יום התחילה ואשר על פי הסכם ההתקשרות עם מקור המידע, כל אחד ממנהלי החשבון רשאי לתת הוראות בחשבון ללא צורך בהסכמת בעל החשבון האחר".

עמיהוד שמלצר: הסעיף קטן הבא אחריו – "מקור המידע יידע את בעלי החשבון בחשבון משותף ביחד ולחוד כאמור בסעיף קטן (א) על כך שהרשאת הגישה שייתן כל אחד מהם תחשב כהרשאת גישה שניתנה בידי כל הבעלים בחשבון.

עמיהוד שמלצר: הודעת מקור המידע לפי סעיף קטן זה תשלח 21 ימים לפחות לפני יום התחילה".

עמיהוד שמלצר: סעיף קטן הבא – "מאסדר מקור המידע ייקבע בהוראות מאסדר, הוראות לעניין הודעת מקור המידע לפי סעיף קטן (ד) ובכלל זה הפרטים שיחללו בה ואופן המשלוח שלה, ההוראות כאמור יקבעו עד המועד האמור בסעיף 75 (ב)".

מיכאל ביטון: תודה.

מיכאל ביטון: מי בעד סעיף 73?

מיכאל ביטון: הצבעה סעיף 85(73) אושר

איתי עצמון: לסעיף 74 גם כן יש לנו תוספת.

מיכאל ביטון: כן.

איתי עצמון: עמיהוד אתה רוצה להציג?

איתי עצמון: זה סעיף קטן (ג) לגבי ההסמכה.

עמיהוד שמלצר: "גוף פיננסי מייצג נותן שירות או גוף אחר שנקבע לפי סעיף 26(2)(ב) ו-(ג)".

איתי עצמון: אנחנו מוסיפים ו-(ג).

עמיהוד שמלצר: נכון.

עמיהוד שמלצר: "במקרה שקיבל מעוסק ותיק מידע שמקורו בפרטי לקוח בהתאם להוראות סעיף 29 כפי שהוא חל בסעיף קטן (ב) יחולו עליו ההוראות בסעיף האמור גם ביחס לאותו מידע".

עמיהוד שמלצר: הסעיף הזה אומר שמי שמקבל מידע מעוסק ותיק יחולו לגביו הוראות החוק כאילו הוא קיבל את המידע הזה לא באמצעות המערכת, כאילו נותן השירות, כאילו מדובר במידע שנותן השירות קיבל מהמערכת הרגילה.

עמיהוד שמלצר: אנחנו אתמול או שלשום הוספנו את האפשרות להוסיף יחידים שיוכלו לקבל מידע מנותן השירות וכאן אנחנו קובעים שכאשר הם יקבלו מידע מנותן השירות, גם אם זה יהיה עוסק ותיק, הוראות החוק יחולו לגבי המידע הזה.

מיכאל ביטון: תודה.

מיכאל ביטון: מי בעד סעיף 74?

מיכאל ביטון: הצבעה סעיף 85(74) אושר מי בעד סעיף 75?

מיכאל ביטון: הצבעה סעיף 85(75) אושר

איתי עצמון: לגבי הסעיף הבא שלא מוספר, אנחנו נקריא.

איתי עצמון: עניינו בעצם בדיווח של שר האוצר לוועדת הכלכלה של הכנסת לגבי יישום החוק ואני אקרא את הסעיף עם כמה שינויים שהוסכמו גם עם נציגי הממשלה.

איתי עצמון: "(א) שר האוצר ידווח לוועדת הכלכלה של הכנסת אחת לשנה ולמשך חמש שנים" – אנחנו עשינו כאן

איתי עצמון: שינוי לעומת הנוסח שפורסם מכיוון שלא יהיה בהכרח, לא תהיה הפרדה כזאת כמו שעשינו כאן

איתי עצמון: בין דיווח על היערכות ליישום ובין דיווח אחר כך על כל הפסקאות, על כל העניינים המנויים בפסקאות 1 – 7.

איתי עצמון: אני אקרא: "הדיווח יהיה אחת לשנה ולמשך חמש שנים החל מיום כ"ה בסיוון התשפ"ג, 14 ביוני 2023, על יישום הוראות חוק זה ובכלל זה על כל אלה.

עמיהוד שמלצר: דיברנו על היקף השימוש.

עמיהוד שמלצר: אמרנו - "שינוי במדדי תחרות מקובלים ביחס למוצרים והשירותים המפורטים בסלי המידע שנכנסו לתוקף במהלך התקופה שלגביה ניתן הדיווח ועל היקף השימוש".

מיכאל ביטון: אבל אולי נעביר את היקף השימוש גם לפני כן, שזה יהיה רק על, בסדר, שיהיה ברור שזה על המוצרים והשירותים.

מיכאל ביטון: בסדר.

איתי עצמון: שינוי בהוצאה של משקי הבית על מוצרים ושירותים פיננסים ביחס למוצרים ושירותים המפורטים בסלי המידע שנכנסו לתוקף במהלך התקופה שלגביה ניתן הדיווח.

איתי עצמון: מספר התלונות שהוגשו על ידי הלקוחות למאסדר נותן השירות ואופן הטיפול בליקויים שהתגלו אם התגלו.

איתי עצמון: פעולות הפיקוח והאכיפה שנעשו לפי חוק זה.

איתי עצמון: ובכלל זה מספר העיצומים הכספיים שהוטלו בשל הפרתם ושל אילו הפרות הוטלו.

איתי עצמון: וכאן מגיע חידוד לעניין הדיווח הראשון, זה יהיה סעיף קטן (ב): "דיווח ראשון לפי סעיף קטן (א) יכלול מידע כאמור בפסקאות 3 – 7" כלומר, לא יכלול את המידע שמנוי בפסקאות 1 – 2.

איתי עצמון: "וכן מידע על היערכות ליישום החוק".

איתי עצמון: כלומר, בדיווח הראשון תצטרכו לדווח לוועדה על ההיערכות.

איתי עצמון: אנחנו מוסיפים הוראה נוספת שבעצם קובעת שכל רגולטור ימסור לשר האוצר, לשם העברת הדיווח הזה, עד 31 במרץ בכל שנה ולמשך תקופת הדיווח את המידע שנדרש לצורך הדיווח.

איתי עצמון: כלומר, כדי שלשר האוצר תהיה יכולת לרכז, לתכלל את כל המידע לצורך הדיווח לוועדה, כל רגולטור שמנוי כאן בחוק ידווח, ימסור דיווחים לשר האוצר עד סוף מרץ ולאחר מכן ביוני אנחנו נקבל את הדיווח הכולל.

מיכאל ביטון: אז איך אתה קורא לסעיף הזה?

מיכאל ביטון: הסעיף שהוקרא על ידי איתי.

איתי עצמון: 75(א) רבא אפשר.

מיכאל ביטון: 75(א) רבא מי בעד?

מיכאל ביטון: הצבעה סעיף 85(75)(א) רבא אושר

עמיהוד שמלצר: שנחזור ל-64 או בסוף?

מיכאל ביטון: 64 בסוף.

מיכאל ביטון: איפה אתה מכניס את ההתייחסות שלך למה ש-

עמיהוד שמלצר: בתוספת ה-12.

מיכאל ביטון: אוקיי.

מיכאל ביטון: מצביעים על התוספות?

איתי עצמון: על כל התוספות צריך להצביע.

מיכאל ביטון: קדימה.

איתי עצמון: ויש תיקון לעניין התוספת ה-12 שעניינה "סוגי חשבונות שהחובה לתת הרשאת גישה לפי סעיף 38 לחוק לא תחול לגביהם".

איתי עצמון: בפסקאות 3 ו-4 במקום "חשבון שלגביו בעל החשבון לא הסכים" אנחנו נכתוב – "חשבון שלגביו לא הוסכם" בפסקה 3.

איתי עצמון: "במסגרת הסכם ההתקשרות עם מקור מידע כי ניתן יהיה לבצע פעולות באמצעים מקוונים".

איתי עצמון: ובפסקה 4 תיקון שלגביו לא הוסכם "במסגרת הסכם ההתקשרות עם מקור המידע כי ניתן יהיה לצפות במידע של הלקוח באמצעיים מקוונים".

איתי עצמון: אתם רוצים להסביר את השינוי?

עמיהוד שמלצר: פשוט אנחנו מאפשרים, הסעיף מדבר על חשבונות או שלא ניתן לעשות בהם פעולות באופן מקוון או שלא ניתן לצפות במידע שלהם.

עמיהוד שמלצר: זאת הייתה ההסכמה בין הצדדים, אז מה שאנחנו כותבים זה לא רק שבעל החשבון לא הסכים אלא גם מאפשרים, יש מצבים שגם מקור המידע לא מאפשר את זה.

עמיהוד שמלצר: אז לכן חידדנו את הנוסח.

מיכאל ביטון: תודה.

יובל טלר חסון: רגע אדוני יושב הראש, שנייה רק התייחסות לתוספת ה-12.

יובל טלר חסון: עלתה פה בקשה מאיגוד חברות הביטוח לגבי סיפור של הלוואות לגופים גדולים.

יובל טלר חסון: כעיקרון אנחנו חושבים שלא נכון להחריג כרגע הלוואות לגופים גדולים כי מדובר פה בסוף בהנגשה של כל המידע הפיננסי שנמצא במערכת.

יובל טלר חסון: עם זאת, הפרוטוקול לגבי הנגשת מידע של תאגידים גדולים עוד לא הושלם.

מיכאל ביטון: ושם אתה תוכל להתייחס, והחיל עליהם רק מה שנחוץ?

יובל טלר חסון: שם אנחנו נבחן את זה שוב, אנחנו לא נוכל בעצמנו - -

מיכאל ביטון: רק בשביל ההבהרה, הטענה היא ששיטת האשראי בחברות גדולות של מאות מיליונים לא מתבצעת במחשבים אלא בתהליכים אחרים.

יובל טלר חסון: הטענה היא גם יותר מזה, שגם יש מספיק תחרות במגזרים האלה.

מיכאל ביטון: אתה רוצה להבהיר את הבקשה?

גיל סלומון: כן.

גיל סלומון: העניין העקרוני פה, הרציונל של החוק הזה הוא חוק צרכני, הוא חוק שנועד לעסקים הקטנים בינוניים ובטח לא נועד למקום שתאגיד גדול מדבר, אנחנו מדברים על מקום של הלוואה של עשרות או מאות מיליונים ואז אנחנו מדברים בכלל על שיטה עסקית אחרת, זה בכלל לא, החוק הזה לא רלוונטי, כאילו זה ברור שאם ייווצרו ממשקים כאלה - -

מיכאל ביטון: בכל מקרה, נחה דעתך שבניסוח המפורט של, מה זה תקנות?

מיכאל ביטון: פרוטוקול?

מיכאל ביטון: איך קראת לזה?

יובל טלר חסון: פרוטוקול וככל שאנחנו נרצה לשנות את זה, אנחנו נצטרך לחזור אליכם פה לוועדה במסגרת התוספת ה-12 עם היכולת לשנות ולאשר.

מיכאל ביטון: כן, אבל אתם פתוחים לדבר איתם על זה?

גיל סלומון: אנחנו מבקשים שיתקיים דיון על הנושא הזה.

מיכאל ביטון: קיבלת יותר מדיון.

מיכאל ביטון: קיבלת דיון, לא, דיון אני מבטיח לך לעשות, זה פה בוועדה.

גיל סלומון: שנחזור לוועדה עם זה.

מיכאל ביטון: דיון אנחנו יודעים לעשות, אנחנו לא צריכים אף אחד כדי לזמן דיון.

מיכאל ביטון: אבל קיבלת רצון לבחון ברצינות ואם יש היגיון בריא בדברים, אז הם בתוך הפרוטוקול ויגדירו את זה ויתקנו את התוספת ה-12 ויביאו לאישור הוועדה.

מיכאל ביטון: ואם לא יהיה דיון אצלם, יהיה דיון פה, אבל יהיה דיון וישמעו אתכם ואם יש היגיון.

גיל סלומון: אתה רוצה שזה יחזור לאישור ועדה?

מיכאל ביטון: זה חייב לחזור כי כל התוספת מגיעה לזה ואתה גם רוצה שזה יחזור לאישור ועדה כדי שאנחנו נהיה הסמכות להכריע שאכן זה קורה ומתקדם.

מרב תורג'מן: הצבעה על כל התוספות.

מיכאל ביטון: הצבעה על כל התוספות, מי בעד?

מיכאל ביטון: הצבעה כל התוספות אושרו אז סיימנו את ההצבעות?

מיכאל ביטון: סעיף 64 הקראה של הנוסח המתוקן, בבקשה.

איתי עצמון: או שאנחנו נבהיר, יכול להיות שצריך יהיה לחדד בנוסח את מה שנאמר כאן.

מיכאל ביטון: כן, אבל תקריאו פחות או יותר מה מוסכם.

איתי עצמון: שהעברת המידע תוחרג, לא המידע מוחרג.

מיכאל ביטון: תקריאו מה מוסכם.

מיכאל ביטון: אני מבין שסעיף 64 מסעיר אתכם?

מיכאל ביטון: תן להם, דווקא עד עכשיו הם היו בסדר.

מיכאל ביטון: תן להם קצת להתדיין.

מיכאל ביטון: אוהד מעודי, ביטוחי רכוש אגף שוק ההון, התייחסות לסעיף 64, בבקשה.

מיכאל ביטון: תעשו את התדיינות בלחש, בלחש.

מיכאל ביטון: אוהד מעודי בזום, התייחסות לסעיף 64.

מיכאל ביטון: איתנו אוהד?

מיכאל ביטון: הוא לא מגיב.

מיכאל ביטון: מה רצית להגיד שי?

שי אבו: לגבי סעיף 74 רק מבקש לדעת, הבהרה, לא הובן איזה מידע מהוראות החוק חלות עליו לגביו יחידים או יועצים?

שי אבו: האם יקבלו חלק מהחוק?

שי אבו: או אם יגיע מהלקוחות?

שי אבו: איזה מידע ליחידים או יועצים יקבלו?

מיכאל ביטון: כבר הצבענו על זה והבהרה אתה תיקח אחר כך מאנשי המקצוע.

מיכאל ביטון: החוק הזה כבר הוצבע פה.

מיכאל ביטון: חברים מה מצבכם?

מיכאל ביטון: אוהד מעודי איתנו מהזום?

מיכאל ביטון: הוא לא עונה לנו, חייגו אליו.

מיכאל ביטון: טוב, הוא לא איתנו, בסדר.

מיכאל ביטון: תנו לנו את ההבהרות לגבי סעיף 64 שנצביע עליו.

יובל טלר חסון: אדוני יושב הראש, מה שאנחנו נגיד במהות הנוסח מתייחס לזה שהעברת מידע פיננסי למסלקה הפנסיונית לפי הוראות החוק לא יחולו.

יובל טלר חסון: מבחינת נוסח, ביקשו מרשות שוק ההון שנשב על זה אחר כך.

מיכאל ביטון: אבל זה מהות הסעיף הזה?

איתי עצמון: אני כן מחדד שזו המהות, כלומר אם יתבקש שינוי עקרוני ממה שהצגתם כאן אנחנו נצטרך לדון מחדש.

מיכאל ביטון: זו רוח הוועדה וזה מה שהיא מאשרת, ולא לחרוג מהמהות.

איתי עצמון: השינויים שאנחנו מוסמכים לעשות הם שינויים ברמת הנוסח לא ברמת המהות.

מיכאל ביטון: זאת המהות ועליה נשמור.

מיכאל ביטון: אז סעיף 64 כפי שהוצג מי בעד?

מיכאל ביטון: הצבעה סעיף 85(64) אושר בעצם סיימנו את ההצבעה.

איתי עצמון: השלמנו את ההצבעות על חוק שירותי מידע פיננסי.

מיכאל ביטון: שי אבו, רצית להגיד משהו.

שי אבו: כן, אני חושב שהרבה גם מאלה שנמצאים בזום וכולם פה אחד רוצים להגיד תודה רבה לכל האנשים שעמלו, ממשרד האוצר, היועצים המשפטיים, על העבודה הרבה שהם באמת עשו פה כדי לקדם את הנושא החשוב הזה.

שי אבו: כאזרח אני רוצה לומר באמת תודה גדולה.

שי אבו: אני רוצה להודות לך יושב הראש, אני חושב שהוועדה שמנוהלת על ידך, הלוואי והיא הייתה בבואה לכל מי שצופה ולכל אזרח שרואה את הכנסת היום.

שי אבו: אז לומר לך באמת תודה ותודה לך על הרצון ועל ההקשבה לתת חשיבות רבה גם ליועצים פיננסים, יועצי משכנתאות ובכלל.

שי אבו: אני חושב שלצד כל הפיתוח הטכנולוגי הרב חשוב שמאחורי כל המספרים, כאלה ואחרים, והשוואות, יש אנשים, יש בני אדם שצריך להבין את המכלול הרב של מה הם צריכים וכולי.

שי אבו: אז באמת אני רוצה לומר תודה רבה לכל אחד, למנהלת הוועדה ולכולם.

מיכאל ביטון: תודה רבה לך שי והמאבק שלנו להכניס גם את היועצים הפיננסים ואת יועצי המשכנתאות הוא משתי סיבות.

מיכאל ביטון: יועצי המשכנתאות הם הראשונים שאתגרו את הבנקים במשכנתאות טובות יותר ללקוח דרך השוואת מוצרים ומשא ומתן.

מיכאל ביטון: לקוח פרטי לא ידע לעשות את זה וכשנכנסו יועצי המשכנתאות ניתן היה להבין יותר ולשאת ולתת.

מיכאל ביטון: וגם היועצים הפיננסים ויועצי המשכנתאות הם יכולים להיות עוסק זעיר או עוסק מורשה, הם סוג של חנות מכולת של העולם הפיננסי, אבל מכולות זה דבר חשוב, אין אוכל בלי מכולת.

מיכאל ביטון: ואנחנו רוצים שגם עוסק זעיר ועוסק מורשה יוכל להיות חלק מהעולם הפיננסי ולא רק גופי ענק עם עוצמה, לפעמים לא מוגבלת.

מיכאל ביטון: אז תודה לך על הדברים.

מיכאל ביטון: אני רוצה להודות לחברי הכנסת שליוו.

יובל טלר חסון: אדוני יושב הראש אפשר להגיד מספר לפני שאתה מסכם?

מיכאל ביטון: כן.

יובל טלר חסון: קודם כל אדוני יושב הראש אני רוצה להגיד תודה גדולה לוועדה על הדיון בחוק.

יובל טלר חסון: אנחנו באמת מאמינים שהחוק הזה הוא פריצת דרך אמיתית בתחרות בעולם הבנקאות ואני בטוח שנצליח, שבעזרת החוק הזה ובעזרת צעדים נוספים שנעשים היום בעולם פיננסי אנחנו נצליח להביא לפריצות דרך אמיתיות בתחרות לטובת הצרכן ולטובת מערכת פיננסית טובה יותר ויעילה יותר.

יובל טלר חסון: אני רוצה להודות לך על הקידום של החוק הזה והייעוץ המשפטי של הוועדה על הליווי הצמוד והדיונים האינטנסיביים.

יובל טלר חסון: הרבה מאוד שעות היה להם איתנו, ניתן להם הפסקה עכשיו, לא להרבה זמן אני מקווה.

מיכאל ביטון: המדינה ממשיכה שבוע הבא, אתה יודע.

יובל טלר חסון: מאתנו, אנחנו להקה נפרדת החבר'ה הפיננסים.

מיכאל ביטון: אבל אולי העבודה מתחילה עכשיו כי חוק בלי יישום, מה זה שווה?

מיכאל ביטון: וחוק בלתי תוצאות, מה הואילו חכמים בתקנתם, כפי שאומרים.

מיכאל ביטון: אז יש הרבה עבודה.

יובל טלר חסון: גם למנהלת הוועדה וגם כמובן לכל השותפים.

יובל טלר חסון: יש פה הרבה מאוד שותפים מהמשרדים, לא יודע כמה פעמים אנחנו רואים שמגיעים כל כך הרבה שותפים מהמשרדים ואנחנו מגיעים כולם ביחד כגוש אחד.

מיכאל ביטון: אפילו על סעיף 64.

יובל טלר חסון: אפילו על סעיף 64.

מיכאל ביטון: עשיתם דרמה קטנה, מה שנקרא, לסיום.

יובל טלר חסון: אז אני רק אגיד ברמת השמות ברשותך.

מיכאל ביטון: מגיע שכל אחד יוזכר בשמו.

מיכאל ביטון: בבקשה.

יובל טלר חסון: לגמרי, בסוף אני בא ומדבר פה.

מיכאל ביטון: אבל אנחנו גם נזכיר את כל עובדי ועדת הכלכלה, לא פה תהיה אפליה.

מיכאל ביטון: בבקשה כן.

יובל טלר חסון: זה יהיה ממש ממש מהר.

יובל טלר חסון: מרשות לניירות ערך לאמיר ואורית.

קריאה: אנחנו בחוץ כבר.

מיכאל ביטון: אני עוד לא הזכרתי אתכם, הוא גנב לי את הנאום אבל אחרי זה אני אתייחס.

מיכאל ביטון: בבקשה יובל.

יובל טלר חסון: לאמיר, לאורית, לרוני, אורלי ואביטל מרשות לניירות ערך.

יובל טלר חסון: ממרד המשפטים ללירון ולחמוטל.

יובל טלר חסון: מבנק ישראל לאילנית וחן.

יובל טלר חסון: מרשות שוק ההון לאיילת, חגי, אוהד ואייל ומרשות התחרות לטובי וזהר.

יובל טלר חסון: וכמובן לאביגיל ואולי יותר מכולם אצלנו לעמיהוד שעבד שעות אינסופיות על הנוסח הזה.

מיכאל ביטון: כן, הוא נולד צרוד או שהוא נהיה צרוד?

מיכאל ביטון: יפה.

מיכאל ביטון: סיימת יובל?

יובל טלר חסון: סיימתי.

מיכאל ביטון: אז אני רוצה להודות לחברי הכנסת שהיו איתי פה באש ובמים, בחוק מורכב, גדול, מאסיבי, לעיתים יכול להיות משעמם לאוזן בלתי מורגלת ומקצועית, והתמידו.

מיכאל ביטון: תודה לכם מיכל שיר, לימור מגן תלם, - - - ומופיד אנחנו שמחים שהצטרפת אלינו.

מיכאל ביטון: מה שנקרא באת לקחת את הדובדבן.

מופיד מרעי: אני שמח לשמוע שאתה מקבל כל כך הרבה מחמאות.

מופיד מרעי: עכשיו, אותי זה לא מפתיע, אני מכיר אותך.

מופיד מרעי: אני מצטרף למחמאות.

מיכאל ביטון: תודה איש יקר.

מיכאל ביטון: אני רוצה להודות לצוות ועדת כלכלה שהיום נקריא אותם בשמם.

מיכאל ביטון: בבקשה המנהלת עידית.

עידית חנוכה: דיקלה טקו סגנית מנהלת הוועדה, יפעת לוי ישראל, כוחי שבתאי ומרינה גסקה זר.

מיכאל ביטון: והיועץ המשפטי שלנו איתי וצוותו, תקריא אותם בשמם.

איתי עצמון: עו"ד מרב תורג'מן, ממונה בכירה ביעוץ המשפטי וגילי המתמחה שלנו.

מיכאל ביטון: יפה.

מיכאל ביטון: ליאור הדובר שלנו, תקריא אותם בשמם.

מיכאל ביטון: ליאור והחבר'ה, והמתמחים.

מיכאל ביטון: והצוות שלנו בשידור של ערוץ הכנסת, מה השמות שלכם?

מיכאל ביטון: רועי יוספוב ויסמין עמר.

מיכאל ביטון: ואיש הזום שלנו?

מיכאל ביטון: משה בכר.

מיכאל ביטון: והסדרן שלנו?

מיכאל ביטון: סמיר.

מיכאל ביטון: יפה מאוד.

מיכאל ביטון: לפרוטוקול, איך קוראים לך?

מיכאל ביטון: יעל אפללו.

מיכאל ביטון: אני באמת רוצה להודות לכולם.

מיכאל ביטון: זה הכול בזכות יובל טלר שהתחיל פה עם השמות.

מיכאל ביטון: אנחנו שווין הזדמנויות פה בקרדיט.

גיל סלומון: רק השמות שלנו לא נאמרו פה.

מיכאל ביטון: שי אמרתי, והמג"ד במילואים, איך קוראים לך?

גיל סלומון: סמג"ד, גיל סלומון.

מיכאל ביטון: יפה.

איתי עצמון: חבר הכנסת רון כץ.

מיכאל ביטון: רון כץ היה איתנו בדיונים קודמים, עוד רבים אחרים.

מרב תורג'מן: איתן גינזבורג.

מיכאל ביטון: איתן גינזבורג שהחליף אותי בחלק מהדיונים.

מיכאל ביטון: אני רוצה להגיד גם משהו מהותי על החוק הזה.

מיכאל ביטון: אנחנו יודעים שענף הבנקאות בישראל סובל מסגירות, מסטגנציה, ממיעוט שחקנים ומחוסר תנודה.

מיכאל ביטון: גם תנודה של לקוחות בין בנקים וגם שינויים משמעותיים בעוצמת החברות שפועלות בתחום הבנקאות, העסק די מקובע.

מיכאל ביטון: יש הזדמנויות לכלכלה הישראלית בתחום הבנקים, כניסה של הבנק הדיגיטאלי ובנק אופק בבעלות קואופרטיבית, אלה שני בנקים שאמורים להיכנס לפועלה ולהשפיע בשנים הקרובות.

מיכאל ביטון: לצידם חברות של פינטק ישראלי שנמנעו מלהיכנס לישראל, אולי בגלל רגולציה, אולי בגלל היעדר זמינות של המידע הפיננסי.

מיכאל ביטון: המהלך הזה של חוק הבנקאות הפתוחה מצטרף לחוק הניידות שמאפשר מעבר בין בנקים תוך שבוע, אבל כל הרפורמות הללו יבחנו בפועל בתוצאה שלהם.

מיכאל ביטון: האם יהיו לנו יותר חברות פינטק שעובדות בישראל?

מיכאל ביטון: האם נגלה שהבנקים החדשים התבססו, הרי כניסה של שני בנקים חדשים לעולם בנקאות של ארבעה גדולים ועוד כמה קטנים, זה בעצם שינוי של עשרות אחוזים במבנה הבנקאי בישראל.

מיכאל ביטון: אבל המבחן הוא שוב פעם, מבחן התוצאה.

מיכאל ביטון: אנחנו כוועדה נבדוק את כולם, נבדוק את האוצר, נבדוק את בנק ישראל, נבדוק את רשויות ההון וניירות ערך והגופים האחרים, האם הבאנו לתוצאה המיוחלת.

מיכאל ביטון: אני באמת ראיתי פה דרך מאוד מאוד יפה של רשויות שונות שקשורות למשרד האוצר, ולא רק, עובדות ביחד, גם אם יש ויכוחים מגיעים לעמק השווה בליווי של משרד המשפטים, בהגמשת עמדות, בפתיחות לאור הערות שנאמרו על ידי הציבור בגופים שונים.

מיכאל ביטון: לא את כולם שמחנו, לא כולם נענו בפניות, אבל אנחנו כן פתוחים לבחון את עצמנו לאחר יישום החוק ולקבלת מידע מהותי וכמותי מה התרחש בו, לחשוב על עוד הגמשות ושחקנים נוספים שייכנסו לעניין.

מיכאל ביטון: אני רוצה באמת להודות לכולכם על העבודה המעמיקה.

מיכאל ביטון: שתי רפורמות גדולה הוועדה הזאת עשתה, רפורמת הבנקאות הפתוחה ורפורמת היבוא, שזה כל היום שלנו מעכשיו עד סוף היום.

מיכאל ביטון: אבל לצידם עשינו רפורמות בתשתיות, בתחבורה, בתקשורת, איפה עוד עשינו?

מיכאל ביטון: אנרגיה, תשתיות.

מיכאל ביטון: האמת היא שהדבר שאני הכי גאה בו, עידית ואיתי, שהיו לנו 100% יעדים בחוק ההסדרים ועמדנו ב-100% יעדים ועשינו את זה אפילו רגוע.

איתי עצמון: ולפני המועד האחרון.

מיכאל ביטון: ולפני המועד האחרון.

מיכאל ביטון: אז תודה רבה לכולם, אני נועל את הישיבה.